Nr. C 2/18 De Europæiske Fællesskabers Tidende 5. 1. 90 
II 
(Forberedende retsakter) 
KOMMISSIONEN 
Forslag til Rådets forordning (EØF) om en særlig støtteordning for mindre bomuldsproducenter 
KOM(89) 611 endelig udg. 
(Forelagt af Kommissionen den 13. december 1989) 
(90/C 2/08) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, 
under henvisning til Rådets forordning (EØF) nr. 
1964/87 af 2. juli 1987 om tilpasning af den støtteord­
ning, der er indført ved protokol nr. 4 om bomuld ('), 
særlig artikel 3, stk. 2, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Ifølge den støtteordning, der er indført for bomuld ved 
protokol nr. 4, som tilpasset ved forordning (EØF) nr. 
1964/87, skal støttebeløbet for bomuld nedsættes, når 
produktionen overstiger den maksimale garantimængde, 
der er fastsat for det pågældende produktionsår; denne 
ordning med nedsættelse af støtten har i de forløbne 
produktionsår medført en nedgang i landbrugsproducen­
ternes indkomster, navnlig for dem, der dyrker bomuld 
på et begrænset areal; med henblik på at afbøde virknin­
gerne af denne nedgang for sidstnævnte kategori af 
producenter, bør der ydes støtte til deres indkomster 
gennem ydelse af en fast hektarstøtte; 
støttebeløbet for de mindre bomuldsproducenter bør 
fastsættes til en sådan størrelse, at det kan kompensere 
ekstraomkostningerne ved manuel høst; 
udgifterne til støtteordningen for de mindre producenter 
bør ikke overstige et fastsat loft; i den forbindelse bør 
der fastsættes et maksimalt garantiareal, således at en 
(') EFT nr. L 184 af 3. 7. 1987, s. 14. overskridelse heraf medfører en nedsættelse af støtten; 
dette maksimale garantiareal er lig med gennemsnittet af 
de arealer, der er dyrket af de mindre producenter i 1987 
og 1988; 
for at sikre en korrekt forvaltning, bør der fastsættes en 
definition af mindre producenter; 
for at lette anvendelsen af de påtænkte bestemmelser bør 
der fastsættes en procedure med et nært samarbejde 
mellem medlemsstaterne og Kommissionen i en forvalt­
ningskomité; 
ifølge artikel 3, stk. 2, i forordning (EØF) nr. 1964/87 
skal Rådet inden produktionsåret 1992/93 træffe afgø­
relse om en eventuel tilpasning af den støtteordning, der 
er indført ved protokol nr. 4; i afventning af denne afgø­
relse bør gyldighedsperioden for den ved nærværende 
forordning indførte støtteordning udløbe med produk­
tionsåret 1991/92 — 
UDSTEDT FØLGENDE FORORDNING: 
Artikel 1 
Der indføres en ordning med fast støtte til mindre 
bomuldsproducenter i overensstemmelse med denne 
forordning. 
Artikel 2 
Støtteordningen for mindre producenter finder anven­
delse for produktionsårene 1989/90, 1990/91 og 
1991/92. 
Artikel 3 
1. Den direkte støtte fastsættes for hvert af de tre 
produktionsår til 250 ECU pr. hektar tilsået og høstet 
areal. Såfremt det areal, hvorpå der dyrkes bomuld af de 
i artikel 4 omhandlede mindre producenter, overstiger et 
maksimalt garantiareal for Fællesskabet, nedsættes støt­
tebeløbet for det pågældende produktionsår dog i 
forhold til den konstaterede overskridelse. 
5. 1. 90 De Europæiske Fællesskabers Tidende Nr. C 2/19 
2. Det i stk. 1 omhandlede maksimale garantiareal for 
Fællesskabet er fastsat for de pågældende tre produk­
tionsår af Rådet med kvalificeret flertal på forslag af 
Kommissionen. 
Artikel 4 
I denne forordning forstås ved mindre producent: en 
bomuldsproducent, som i årene 1989, 1990 og 1991 har 
dyrket denne afgrøde på et areal, der ikke overstiger 1,5 
ha, og som har indgivet en erklæring om de tilsåede 
arealer og en støtteansøgning inden en dato, der 
nærmere skal fastsættes. 
Artikel 5 
1. Medlemsstaterne må ikke yde støttebeløb, som 
ligger under et minimumsbeløb, de skal fastsætte. 
2. Støttebeløbet omregnes til national valuta ved hjælp 
af den landbrugsomregningskurs, der er gældende den 
første dag i det produktionsår, for hvilket beløbet skal 
ydes. 
Artikel 6 
Den ved denne forordning indførte direkte støtte 
betragtes som en interventionsforanstaltning til regule­
ring af landbrugsmarkederne som omhandlet i artikel 3, 
stk. 1, i Rådets forordning (EØF) nr. 729/70 af 21. april 
1970 om finansiering af den fælles landbrugspolitik ('), 
senest ændret ved forordning (EØF) nr. 2048/88 (2). Artikel 7 
1. Gennemførelsesbestemmelserne til denne forord­
ning vedtages af Kommissionen efter fremgangsmåden i 
artikel 12 i Rådets forordning (EØF) nr. 1308/70 af 29. 
juni 1970 om den fælles markedsordning for hør og 
hamp (3). 
2. Efter denne fremgangsmåde konstaterer Kommis­
sionen enhver overskridelse af det maksimale garan­
tiareal, ligesom den bestemmer den heraf følgende 
nedsættelse af støttebeløbet. 
Artikel 8 
Medlemsstaterne og Kommissionen giver hinanden 
meddelelse om de oplysninger, der er nødvendige for 
anvendelsen af denne forordning. Disse oplysninger 
tilvejebringes efter fremgangsmåden i artikel 12 i forord­
ning (EØF) nr. 1308/70. De nærmere regler for medde­
lelse og videregivelse af disse oplysninger vedtages efter 
samme fremgangsmåde. 
Artikel 9 
Denne forordning træder i kraft på tredjedagen efter 
offentliggørelsen i De Europæiske Fællesskabers Tidende. 
Den anvendes fra den 1. september 1989. 
Denne forordning er bindende i alle enkeltheder og 
gælder umiddelbart i hver medlemsstat. 
(') EFT nr. L 94 af 28. 4. 1970, s. 1. 
O EFT nr. L 185 af 15. 7. 1988, s. 1. O EFT nr. L 146 af 4. 7. 1970, s. 1.